
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 1009 

5 Νοεμβρίου 1996 


ΠΕΡΙΕΧΟΜΕΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Εξόφληση χρεών προς το Δημόσιο, Δήμους, Κοινότη¬ 
τες και ΝΠΔΔ με μετρητά. 1 

Επιδότηση μαθητών των Εκπαιδευτικών Μονάδων Μα¬ 
θητείας για πρακτική άσκηση στο Δημόσιο, σε φο¬ 
ρείς του δημοσίου τομέα, σε επιχειρήσεις Οργανι¬ 
σμών Τοπικής Αυτοδιοίκησης (Ο.Τ.Α.), σε ιδιωτικές 
επιχειρήσεις ή εκμεταλλεύσεις, σε συνεταιρισμούς 

και σε σωματεία. 2 

Διορισμός μελών Διοικητικής Επιτροπής Στρατιωτικών 

Επιτάξεων Νομού Θεσπρωτίας. 3 

Διενέργεια υποχρεωτικού αναδασμού περιοχής Κοινό¬ 
τητας Λίθινου Ν. Ιωαννίνων. 4 

Τροποποίηση της 69923/11.12.87 απόφασης του 
Υπουργού Εσωτερικών (ΦΕΚ 763/Β/31.12.87) για 
τη σύσταση Κοινοτικής Επιχείρησης με την επωνυ¬ 
μία «ΛΑΣΠΟΛΟΥΤΡΑ ΚΡΗΝΙΔΩΝ». 5 

Σύσταση Οργανισμού εσωτερικής υπηρεσίας του Συμ¬ 
βουλίου Περιοχής 1ης εδαφικής περιφέρειας Νο¬ 
μού Κεφ/νίας. 6 

Κύρωση Αναδασμού Ριζόμυλου Ν. Μαγνησίας έτους 
1993 . 7 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. ΠΟΑ 1273 (1) 

Εξόφληση χρεών προς το Δημόσιο, Δήμους, Κοινότητες 
και ΝΠΔΔ με μετρητά. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Α.Ν. 1819/1951 «Περί τρόπου διε¬ 
ξαγωγής των πάσης φύσεως συναλλαγών του Δημοσίου, 
όπως τροποποιήθηκαν με τις διατάξεις του άρθρου 89 του 
Ν. 1041/80». 

2. Την αριθ. 1073/54 ΠΥΣ (ΦΕΚ 157/54 τ.Α’ «Περί 
Επεκτάσεως Εφαρμογής των διατάξεων του Α.Ν. 
1819/51 δια την είσπραξη πάσης φύσεως εσόδων του Δη¬ 
μοσίου και λοιπών ΝΠΔΔ εν γένει». 

3. Την απόφαση με αριθμ. 57696/111 (ΦΕΚ 585/ 
23.8.88 τ.Β’) για εξόφληση χρεών προς το Δημόσιο, Δή¬ 


μους, Κοινότητες και Ν.Π.Δ.Δ. με μετρητά. 

4. Την ανάγκη εξυπηρέτησης των φορολογουμένων σε 
εξαιρετικές περιπτώσεις και κατά την κρίση του Προϊστα¬ 
μένου των ΔΟΥ. 

5. Την αριθ. 1107147/1239/006Α/4.10.96 (ΦΕΚ 922 
τ.Β') απόφαση των Πρωθυπουργού και Υπουργού Οικονο¬ 
μικών για ανάθεση Αρμοδιοτήτων στον Υφυπουργό Οικο¬ 
νομικών, αποφασίζουμε: 

Τροποποιούμε τη δεύτερη παράγραφο της απόφασής 
μας αριθ. 57696/111 - 175/8.8.88 και καθορίζουμε όπως 
σε εξαιρετικές περιπτώσεις και κατά την κρίση του Προϊ¬ 
σταμένου της ΔΟΥ μπορεί να αυξηθεί το ποσό καταβολής 
και με μετρητά στις Δημόσιες Οικονομικές Υπηρεσίες σε 
πεντακόσιες χιλιάδες (500.000) δραχμές αντί των τριακο- 
σίων χιλιάδων (300.000) δραχμών, που έχει καθοριστεί 
μέχρι σήμερα. 

Σε ότι αφορά την καταβολή οφειλών προς το Δημόσιο 
μέσω των ΔΟΥ Φορολογίας Ανωνύμων Εταιρειών, Αθη¬ 
νών, Πειραιώς και Θεσσαλονίκης εξακολουθεί να ισχύει 
ως έχει η αριθ. 2028489/3733 - 7/0016/30.3.1992 από¬ 
φασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Οκτωβρίου 1996 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 

-♦- 

Αριθ. 40203 (2) 

Επιδότηση μαθητών των Εκπαιδευτικών Μονάδων Μαθη¬ 
τείας για πρακτική άσκηση στο Δημόσιο, σε φορείς του 
δημοσίου τομέα, σε επιχειρήσεις Οργανισμών Τοπικής 
Αυτοδιοίκησης (Ο.Τ.Α.), σε ιδιωτικές επιχειρήσεις ή 
εκμεταλλεύσεις, σε συνεταιρισμούς και σε σωμα¬ 
τεία. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

α) Τις διατάξεις του άρθρου 11 του Ν.Δ. 212/69 «Περί 
οργανώσεως και διοικήσεως του Οργανισμού Απασχολή- 
σεως Εργατικού Δυναμικού», (ΦΕΚ 112/Α/14.6.69). 

β) Τις διατάξεις του Π.Δ. 368/89 «Οργανισμός Υπουρ¬ 
γείου Εργασίας» (ΦΕΚ 163/Α/16.6.89) και του Ν.Δ. 

372/95 «μεταφορά της Γενικής Γραμματεΐας Κοινωνικών 
Ασφαλίσεων από το Υπουργείο Υγείας, Πρόνοιας και Κοι¬ 
νωνικών Ασφαλίσεων στο Υπουργείο Εργασίας», (ΦΕΚ 
201/Α/14.9.95). 

γ) Τις διατάξεις του Β.Δ. 3/6.6.52 «Περί Εκπαιδεύσεως 
μαθητών - τεχνιτών» (ΦΕΚ 157/Α/6.6.52) και του Ν. 

1566/85 «δομή και λειτουργία της πρωτοβάθμιας και δευ¬ 
τεροβάθμιας εκπαίδευσης και άλλες διατάξεις», (ΦΕΚ 
167/Α/30.9.85). 

δ) Τις διατάξεις του Ν. 1545/85 «Εθνικό Σύστημα Προ¬ 
στασίας από την ανεργία και άλλες διατάξεις», (ΦΕΚ 91/ 
Α/26.5.85). 

ε) Τις διατάξεις του Ν. 1256/82 (ΦΕΚ 65/Α/31.5.82) 
και του άρθ. 51 του Ν. 1892/90, (ΦΕΚ 101/Α/ 
31.7.90). 

στ) Τις διατάξεις του άρθρου 10 παρ. 2 του Ν. 1346/83 
«Τροποποίηση και συμπλήρωση διατάξεων της εργατικής 
νομοθεσίας και ρύθμιση διαφόρων θεμάτων», (ΦΕΚ 46/Α/ 
" 14 . 4 . 83 ). 

ζ) Τη σχετική πρόταση του Ο.Α.Ε.Δ. (απόφαση 1699/ 
36/17.9.96), έγγραφο 114502/23.9.96). 

η) Ότι από τις διατάξεις της απόφασης αυτής θα προ- 
κληθεί δαπάνη ύψους 3.488.400.000 δρχ. για το χρονικό 
διάστημα από 1.1.97 μέχρι 31.12.97, που απαιτείται για 
την επιδότηση 8.500 μαθητών και έχει προβλεφθεί στον 
προϋπολογισμό του Ο.Α.Ε.Δ. έτους 1997, στον Κ.Α. 
535δ. Το 75% του παραπάνω ποσού δηλ. 2.616.308.000 
δρχ. θα καταβληθεί από την Ευρωπαϊκή Ένωση, αποφασί¬ 
ζουμε: 

Εγκρίνουμε την επιδότηση της πρακτικής άσκησης των 
μαθητών - τεχνιτών, που θα απασχοληθούν στο Δημόσιο, 
σε φορείς του Δημοσίου Τομέα, σε επιχειρήσεις Οργανι¬ 
σμών Τοπικής Αυτοδιοίκησης (Ο.Τ. Α.) σε ιδιωτικές επιχει¬ 
ρήσεις ή εκμεταλλεύσεις, σε συνεταιρισμούς και σε σω¬ 
ματεία, για το χρονικό διάστημα από 1.1.1997 μέχρι 
31.12.1997, με το ποσό των 1.800 δρχ. που αντιστοιχεί 
σε ποσοστό, περίπου, 32% του ημερομίσθιου του ανειδι¬ 
κεύτου εργάτη, που ισχύει σήμερα. 

Το ποσό της επιδότησης των 1.800 δρχ. θα καταβάλλε¬ 
ται στους εργοδότες, που απασχολούν μαθητές - τεχνίτες 
ή στους μαθητές, για κάθε μέρα πρακτικής άσκησης τε¬ 
τραήμερης, πενθήμερης ή εξαήμερης απασχόλησης, ανε¬ 
ξαρτήτως εξαμήνου πρακτικής άσκησης στο οποίο βρί¬ 
σκονται. 

Η επιδότηση δεν θα καταβάλλεται για τις ημέρες της 
σπουδαστικής άδειας, κανονικής άδειας, ασθένειας, δώ¬ 
ρων εορτών και λοιπών επιδομάτων. 

Το ποσό των 1.800 δρχ. θα καταβάλλεται στους μαθη¬ 
τές - τεχνίτες, για κάθε μέρα πρακτικής άσκησης στην 
Εκπαιδευτική Μονάδα, εφόσον υπάρχουν οργανωμένα 
εργαστήρια. Η περίπτωση αυτή θα εφαρμόζεται μόνο, 
όταν θα υπάρχει μεγάλος αριθμός ανέργων μαθητών - τε¬ 
χνιτών και έλλειψη εργοδοτών με κατάλληλη υποδομή. 

Καθορίζουμε τη διαδικασία χορήγησης του παραπάνω 
επιδόματος ως εξής: 

1) όταν η επιδότηση καταβάλλεται στους εργοδότες: 

Οι εργοδότες, που δικαιούνται επιδότηση πρέπει να 
στέλνουν στις αντίστοιχες Σχολικές Μονάδες (όπου φοι¬ 
τούν οι μαθητές) σχετικό έγγραφο με αναλυτικό δεκαπεν¬ 
θήμερο ή μηνιαίο δελτίο παρουσίας, που θα περιλαμβάνει 
το ονοματεπώνυμο των απασχολουμένων μαθητών, την 
ειδικότητά τους, τις ημέρες απασχόλησής τους, το ποσό 


που αντιστοιχεί για επιδότηση από τον Ο.Α.Ε.Δ. και στήλη 
υπεύθυνης δήλωσης, όπου θα υπογράφουν οι μαθητές. Η 
κατάσταση αυτή θα θεωρείται από το Δ/ντή της Εκπαι¬ 
δευτικής Μονάδας Μαθητείας. Η καταβολή της επιδότη¬ 
σης στους εργοδότες θα γίνεται από την Εκπαιδευτική 
Μονάδα Μαθητείας, ο Δ/ντής της οποίας ορίζεται ως υπό¬ 
λογος διαχειριστής και στη συνέχεια θα υποβάλλονται τα 
σχετικά δικαιολογητικά στην οικεία Περ/κή Δ/νση, για την 
εκκαθάριση και την απαλλαγή του υπόλογου διαχειρι¬ 
στή. 

Η επιδότηση θα καταβάλλεται στους εργοδότες σε δύο 
δόσεις, ανά τρίμηνο δεδουλεμένα. Σε περίπτωση που ερ¬ 
γοδότης δεν τηρεί μία από τις υποχρεώσεις, υποχρεούται 
να επιστρέφει την επιδότηση που πήρε μέχρι την ημέρα 
της εξακρίβωσης της μη τήρησης αυτής. 

2) όταν η επιδότηση καταβάλεται στους μαθητές: 

Οι φορείς, που θα απασχολούν για την πρακτική άσκηση 
τους μαθητές - τεχνίτες δικαιούμενους επιδότησης, θα 
στέλνουν στις αντίστοιχες Σχολικές Μονάδες (όπου φοιτά 
ο μαθητής) επικυρωμένο εβδομαδιαίο ή δεκαπενθήμερο ή 
και μηνιαίο δελτίο παρουσίας και πλήρους απασχόλησης 
του μαθητή στην επιχείρηση, που θα τους το προσκομί¬ 
ζουν οι μαθητές σαν φύλλα εντύπου ή σαν φυλλάδια. 

Στη συνέχεια οι Σχολικές Μονάδες, με βάση τα δελτία 
παρουσίας απασχόλησης, που θα παίρνουν από τις επιχει¬ 
ρήσεις, θα συντάσσουν μηνιαίες καταστάσεις ημερών ερ¬ 
γασίας των πρακτικά ασκουμένων μαθητών με το ποσό 
επιδότησης, που θα δικαιούνται και θα προβαίνουν στην 
ενυπόγραφη από τους μαθητές καταβολή της επιδότησης 
και στη συνέχεια θα υποβάλλονται τα σχετικά δικαιολογη- 
τικά, (πρωτότυπες καταστάσεις, με το ποσόν και τις υπο¬ 
γραφές των δικαιούχων στην οικεία Περ/κή Δ/νση, για την 
εκκαθάριση και την απαλλαγή του υπόλογου διαχειρι¬ 
στή. 

Για το αδιάβλητο της διαδικασίας αυτής και την απο¬ 
φυγή τυχόν ατασθαλιών, οι παρουσίες απασχόλησης, σαν 
πραγματοποιούμενα ημερομίσθια στους φορείς, θα ελέγ¬ 
χονται περιοδικά και θα πιστοποιούνται από τις μισθοδοτι- 
κές καταστάσεις, βιβλιάρια ενσήμων ή οποιονδήποτε άλλο 
νόμιμο ή εφικτό τρόπο, από το Δ/ντή της Εκπαιδευτικής 
Μονάδας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Οκτωβρίου 1996 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 

-♦- 

Αριθ. 9651 (3) 

Διορισμός μελών Διοικητικής Επιτροπής Στρατιωτικών 
Επιτάξεων Νομού Θεσπρωτίας. 

Ο ΑΝΑΠΛ. ΠΕΡΙΦ/ΚΟΥ Δ/ΝΤΗ Ν. ΘΕΣΠΡΩΤΙΑΣ 
Έχοντας υπόψη: 

1. Τις διατάξεις του Ν. 4442/29 «περί στρατιωτικών και 
ναυτικών εισφορών και ναυλώσεων» όπως τροποποιήθη¬ 
καν μεταγενέστερα. 

2. Την 8-1/1980 πάγια διαταγή του ΓΕΣ/Δ01 /3γ «περί 
διοικητικών δικαστηρίων και στρατιωτικών επιτάξεων 
(ΔΔΣΕ)». 

3. Το Π. Δ/γμα 115/84 με το οποίο ανατέθηκε στους 

κατά τόπους Νομάρχες η αρμοδιότητα διορισμού κ.λπ. 
των μελών του Δ.Δ.Σ.Ε. 

4. Τις διατάξεις του άρθρου 9 παρ. 1 του Ν. 1649/86 με 
τις οποίες τα Διοικητικά Δικαστήρια Στρατιωτικών Επιτά¬ 
ξεων μετονομάστηκαν σε Διοικητικές Επιτροπές Στρατιω¬ 
τικών Επιτάξεων. 

5. Το αριθ. Φ 851.1/6/51698/Σ. 145/11.9.96 έγγραφο 
της VIII Μεραρχίας Πεζικού με το οποίο προτεΐνονται νέα 
μέλη για την ανωτέρω επιτροπή. 

6. Το αριθ. 167/2.10.96 έγγραφο του Πρωτοδικείου 
Θεσπρωτίας με το οποίο προτεΐνονται οι Πρωτόδικες που 
θα διοριστούν μέλη της ανωτέρω επιτροπής. 

7. Τις διατάξεις των Ν. 2218/94,2200/94 και 2399/96, 
αποφασίζουμε: 

1. Διορίζουμε ως μέλη της Διοικητικής Επιτροπής Στρα¬ 
τιωτικών Επιτάξεων Νομού Θεσπρωτίας, τους κατω¬ 
τέρω: 

Α. Τακτικά μέλη: 

α) Σπυρίδωνα Μέξα, Πρωτόδικη Θεσπρωτίας, 
β) Γεώργιο Καλαμαρίδη, Πρωτόδικη Θεσπρωτίας, 
γ) Γεώργιο Ροίδοδήμο, Τ/χη (Τθ) του Τ.Ε. Ηγ/τσας. 
δ) Βίκτωρα Μέριανο, Λ/γό (Σ) του Σ.Γ. Ηγ/τσας. 
ε) Προϊστάμενο Δ.ΟΎ. Ηγουμενίτσας. 

Β. Αναπληρωματικά μέλη: 
α) Μαρία Κρεμμύδα, Πρωτόδικη Θεσπρωτίας, 
β) Μαρία Κρεμμύδα, Πρωτόδικη Θεσπρωτίας, 
γ) Σπυρίδωνα Μέξα, Λ/γό (ΠΖ) του 628 Τ.Π. 
δ) Θεόδωρο Κλεφτάκη Λ/γό (ΠΖ) του 628 Τ.Π. 
ε) Νόμιμο αναπληρωτή του προίταμένου Δ.Ο.Υ. Ηγου¬ 
μενίτσας. 

Καθήκοντα Προέδρου της Επιτροπής θα ασκεί ο αρ¬ 
χαιότερος των Πρωτοδικών. 

2. Γραμματέα της Επιτροπής ορίζουμε την Ευδοξία Μά¬ 
στορα, υπάλληλο της Περιφερειακής Διοίκησης αναπλη- 
ρούμενη από τη Δανάη Τσίτσιου υπαλλήλου της ίδιας Υπη¬ 
ρεσίας. 

3. Η θητεία των μελών της Επιτροπής είναι ετήσια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηγουμενίτσα, 16 Οκτωβρίου 1996 

Με εντολή Γενικού Γραμματέα 
Περιφέρειας Ηπείρου 
Ο Αναπληρωτής Περιφερειακού Δ/ντή 
ΘΕΟΔΩΡΟΣ ΧΑΡΙΣΗΣ 

-♦- 

Αριθ. 11166 (4) 

Διενέργεια υποχρεωτικού αναδασμού περιοχής Κοινότη¬ 
τας Λίθινου Ν. Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Το άρθρο 3 του Ν. 2218/1994. 

2. Το Ν. 674/77 «περί αναδασμού της γης κ.λπ.». 

3. Την αριθ. 1642/27.9.1987 απόφασής μας «περί 
εγκρίσεως Οριστικής μελέτης αρδευτικού δικτύου περιο¬ 
χής Λίθινου». 

4. Το αριθ. 9285/27.6.1996 έγγραφο της Δ/νσεως Τε¬ 
χνικών Υπηρεσιών, με το οποίο εισηγείται τη διενέργεια 
υποχρεωτικού αναδασμού στην εν λόγω περιοχή. 

5. Σχετική εισήγηση της Δ/νσεως Γεωργίας, αποφασί¬ 


ζουμε: 

Να γίνει υποχρεωτικός αναδασμός στην περιοχή Κοινό¬ 
τητας Λίθινου Ιωαννίνων, σε έκταση 1.400 στρεμμάτων 
περίπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 9 Οκτωβρίου 1996 
Ο Νομάρχης 

ΝΙΚΟΛΑΟΣ ΖΑΡΜΠΑΛΑΣ 
-- 

Αριθ. 30/12187 (5) 

Τροποποίηση της 69923/11.12.87 απόφασης του 

Υπουργού Εσωτερικών (ΦΕΚ 763/Β/31.12.87) για τη 

σύσταση Κοινοτικής Επιχείρησης με την επωνυμία 

«ΛΑΣΠΟΛΟΥΤΡΑ ΚΡΗΝΙΔΩΝ». 

Ο ΑΝΑΠΛ. ΠΕΡΙΦ/ΚΟΥ Δ/ΝΤΗ Ν. ΚΑΒΑΛΑΣ 
Έχοντας υπόψη: 

1. Τιςδ/ξειςτης παρ. 4 του άρθ. 277 του Π.Δ. 410/95. 

2. Τις δ/ξεις του Π.Δ. 250/89 «Μεταβίβαση αρμοδιοτή¬ 
των του Υπουργού Εσωτερικών στους Νομάρχες». 

3. Τις διατάξεις του Π.Δ. 192/92. 

4. Την αριθ. 69923/87 απόφαση του Υπουργού Εσωτε¬ 
ρικών που δημοσιεύθηκε στο ΦΕΚ 763/Β/31.12.87, και 
αφορά τη σύσταση Κοινοτικής Επιχείρησης «ΛΑΣΠΟΛΟΥ¬ 
ΤΡΑ ΚΡΗΝΙΔΩΝ» κοινότητας Κρηνίδων, όπως τροποποιή¬ 
θηκε με την αριθ. 12308/89, 22345/90, 6193/92 και 
24336/94 αποφάσεις του Νομάρχη Καβάλας. 

5. Την αριθ. 137/95 απόφαση του Δημοτικού Συμβου¬ 
λίου Φιλίππων. 

6. Τις διατάξεις του Π.Δ. 161/94 περί «Συνένωση των 
Κοινοτήτων Κρηνίδων, Λυδίας, Πολύστυλου και Φιλίππων 
του Νομού Καβάλας σε Δήμο με το όνομα Δήμος Φιλίπ¬ 
πων. 

7. Τις διατάξεις του αρ. 14 του Ν. 2399/96. 

8. Τη αριθ. 5603/95 απόφαση του Γενικού Γραμματέα 
της Περιφέρειας Ανατολικής Μακεδονίας - Θράκης, με 
την οποία ορίσθηκε αναπληρωτής Περιφ/κός Δ/ντής, 
αποφασίζουμε: 

Τροποποιούμε τα παρ. 1,2, 3, 5 και 9 τις αρ. 69923/87 
απόφασης του Υπουργού Εσωτερικών όπως παρακάτω: 

Άρθρο 1 

Συνιστάται στο Δήμο Φιλίππων του Νομού Καβάλας, 
Επιχείρηση με την επωνυμία «ΛΑΣΠΟΛΟΥΤΡΑ ΚΡΗΝΙ- 
ΔΩΝ» ως ίδιο Νομικό Πρόσωπο Ιδιωτικού Δικαίου, το 
οποίο διέπεται από τις διατάξεις των άρθρων 260 έως και 
267 - 270 - 274 και 275 του Π. Δ/τος 323/89 (Δημοτικός 
και Κοινοτικός Κώδικας). 

Άρθρο 2 

«Σκοποί της επιχείρησης είναι: α) ο εκσυγχρονισμός και 
η συντήρηση των ήδη υφισταμένων εγκαταστάσεων στο 
χώρο Λασπολούτρων, η δημιουργία νέων εγκαταστάσεων 
και η εφαρμογή νέων τεχνολογιών στον τομέα θερμαλι- 
σμού. 

β) Η παροχή υπηρεσιών τους λουσμένους, στους τομείς 
της πηλοθεραπείας, των Α’ βοηθειών της εξυπηρέτησης 
γενικά και τις μεταφορές λουσμένων. 

γ) Η παροχή υπηρεσιών στους τομείς του τουρισμού, 
του πολιτισμού, της καθαριότητας, της αξιοποίησης και 

διαχείρισης των υδάτινων πόρων, η διοργάνωση πολιτιστι¬ 
κών εκδηλώσεων, η λογική αξιοποίηση του οικονομικού 
και ανθρώπινου δυναμικού της περιοχής, με σεβασμό στο 
περιβάλλον και στη φυσική κληρονομιά. 

δ) Η πραγματοποίηση επενδύσεων που θα προωθούν 
τους παραπάνω στόχους». 

Άρθρο 3 

«Επιχείρηση διοικείται από επταμελές Διοικητικό Συμ¬ 
βούλιο, που τα μέλη του ορίζονται μαζί με τους αναπληρω¬ 
τές τους από το Δημοτικό Συμβούλιο. Από τα μέλη του 
Διοικητικού Συμβουλίου, τέσσερα (4) ε’ιναι αιρετοί εκπρό¬ 
σωποι του Δήμου Φιλίππων (Δημοτικοί Σύμβουλοι), ένας 
(1) είναι εκπρόσωπος Συνεταιρισμού του Δήμου Φιλίππων 
που έχουν πείρα ή γνώσεις σχετικές με το αντικείμενο της 
Επιχείρησης». 

Άρθρο 5 

«Έδρα της Επιχείρησης είναι ο Δήμος Φιλίππων Νομού 
Καβάλας». 

Άρθρο 9 παράγρ. (α) 

«με απόφαση του Δημοτικού Συμβουλίου και την από¬ 
λυτη πλειοψηφία των μελών του, και απόφαση του Υπουρ¬ 
γού Εσωτερικών. 

Παράγραφος (γ) (τελευταία πρόταση) «Το υπόλοιπο πε¬ 
ριέρχεται στο Δήμο Φιλίππων». 

Από τις διατάξεις της παρούσας δεν προκαλείται δα¬ 
πάνη σε βάρος του κρατικού προϋπολογισμού κατά τα 
λοιπά ισχύει η αριθ. 69923/87 απόφαση του Υπουργού 
Εσωτερικών όπως τροποποιήθηκε μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 10 Οκτωβρίου 1996 

Με εντολή Γεν. Γραμματέα Περιφέρειας 
Ο Αναπλ. Περιφ/κού Δ/ντή 
Γ. ΣΙΔΗΡΑΚΗΣ 

-♦- 

Αριθ. 9082 (6) 

Σύσταση Οργανισμού εσωτερικής υπηρεσίας του Συμβου¬ 
λίου Περιοχής 1ης εδαφικής περιφέρειας Νομού Κεφ/ 

νιας. 

Ο ΠΡΟΪΣΤΑΜΕΝΟΣ ΠΕΡΙΦΕΡΕΙΑΚΗΣ ΔΙΟΙΚΗΣΗΣ 
Ν. ΚΕΦΑΛΛΗΝΙΑΣ 

Έχοντας υπόψη: 

1. Τις διατάξεις του Π. Δ/τος 410/95 και του άρθρου 8 
του Ν. 2307/1995. 

2. Την 13/96 απόφαση του Δ.Σ. του Συμβουλίου Περιο- 
χής της 1 ης εδαφικής περιφέρειας Νομού Κεφαλληνίας 
με την οποία ψηφίζεται ο Οργανισμός Εσωτερικής Υπηρε¬ 
σίας του Συμβουλίου Περιοχής. 

3. Την αριθ. 32/16.9.1996 γνωμοδότηση του Υπηρε¬ 
σιακού Συμβουλίου άρθρου 37 του Ν. 2190/94, αποφασί¬ 
ζουμε: 

Εγκρίνουμε τον ΟΕΥ του Συμβουλίου Περιοχής της 1 ης 
Εδαφικής Περιφέρειας Νομού Κεφαλληνίας όπως αυτός 
ψηφίσθηκε με την αριθ. 13/96 απόφαση του Δ.Σ. του 
Συμβουλίου Περιοχής που έχει ως εξής: 


Άρθρο 1 

1. Γ ραφείο Προέδρου - Δημοσίων σχέσεων. 

2. Δ/νση Υπηρεσιών Συμβουλίου Περιοχής. 

2α. Διοικητικό - οικονομικό τμήμα 

2α1. Γ ραφείο Διοικητικό. 

2α2. Γ ραφείο Οικονομικό. 

2β. Τμήμα Προγραμματισμού - τεχνικής υποστήριξης - 
κοινωνικής πολιτικής. 

2β1. Γ ραφείο Προγραμματισμού και προγραμμάτων Ευ¬ 
ρωπαϊκής Ένωσης. 

2β2. Γραφείο Τεχνικής Υποστήριξης. 

2β3. Γραφείο Κοινωνικών υποθέσεων. 

Άρθρο 2 

Οι αρμοδιότητες των προαναφερομένων γραφείων ορί¬ 
ζονται ως παρακάτω: 

1. Γ ραφείο Προέδρου και Δημοσίων Σχέσεων 

1. Προγραμματίζει ώρες και ημέρες που ο πρόεδρος 
μπορεί να δέχεται διάφορες επιτροπές - συλλόγους. 

2. Τηρεί ημερολόγιο προσωπικών επαφών του προέ¬ 
δρου. 

3. Ενημερώνει πολίτες για τα δικαιώματά τους και ενέρ¬ 
γειες που απαιτούνται για τη διεκπεραίωση των υποθέ- 
σεών τους. 

4. Κατευθύνει τους πολίτες στην διεκπεραίωση των 
υποθέσεών τους και τους συμβουλεύει για την καλύτερη 
αντιμετώπιση των προβλημάτων τους. 

5. Κατευθύνει και οργανώνει την επικοινωνία των πολι¬ 
τών με τις υπηρεσίες του Σ.Π. 

6. Δέχεται υποδείξεις και προτάσεις για αλλαγές που 
συμβάλλουν στην βελτίωση της λειτουργίας του Σ.Π. και 
την λήψη μέτρων που τους αφορούν στα πλαίσια της γενι¬ 
κότερης προσπάθειας σχεδιασμού για την ανάπτυξη. 

2. Γραφείο διοικητικό. 

1. Διεξάγει την προσωπική αλληλογραφία του Προέ¬ 
δρου του Σ.Π. και τηρεί το αρχείο αυτής. 

2. Τηρεί ιδιαίτερο πρωτόκολλο εισερχομένων και εξερ- 
χομένων εγγράφων το οποίο διεκπεραιώνει στις αρμόδιες 
υπηρεσίες. 

3. Παραλαμβάνει από τους υπηρεσιακούς παράγοντες 
του φακέλλους των εγγράφων που πρέπει να απογραφούν 
από τον Πρόεδρο. 

4. Παρακολουθεί όλη την δραστηριότητα του Σ.Π. 

5. Αναλαμβάνει τη συγγραφή κειμένων και των επιστο¬ 
λών του προέδρου. 

6. Αναλαμβάνει τη δακτυλογράφηση και διεκπεραίωση 
της αλληλογραφίας των Υπηρεσιών του Σ.Π. 

7. Φροντίζει για τη δημοσίευση των διακηρύξεων και 
των ανακοινώσεων των Υπηρεσιών του Σ.Π. 

8. Παραλαμβάνει τον ημερήσιο και περιοδικό τύπο κα¬ 
θώς και όλα τα έντυπα που απευθύνονται στο Σ.Π. 

9. Επιμελείται της καθημερινής αποδελτίωσης του τύ¬ 
που. 

10. Είναι υπεύθυνο για την εφαρμογή όλων των νόμων 
και Διαταγμάτων που αφορούν στο πόσης φύσεως προσω¬ 
πικό του Σ.Π. και ασκεί τις αρμοδιότητες που απορρέουν 
από τον κώδικα κατάστασης Δημοτικών και Κοινοτικών 
Υπαλλήλων (Ν. 1188/81). 

11. Τηρεί Μητρώο Ευρετήριο και τους ατομικούς φακ- 
κέλους του μόνιμου και με σχέση εργασίας Ι.Δ. προσω¬ 
πικό. 

12. Εφαρμόζει το πειθαρχικό δίκαιο. 

13. Καταρτίζει τις ονομαστικές καταστάσεις των μονί¬ 
μων υπαλλήλων του Σ.Π. κατά κλάδο και βαθμό, όπως ορί¬ 
ζουν οι σχετικές διατάξεις και συντάσσει τα σχέδια Οργα¬ 
νισμού Εσωτερικής Υπηρεσίας. 

14. Εκδίδει τα πιστοποιητικά και τις βεβαιώσεις του 
προσωπικού για την υπηρεσιακή τους κατάσταση. 

15. Ελέγχει και παρακολουθεί τα αφορώντα στην τή¬ 
ρηση του κανονικού ωραρίου εργασίας. 

16. Εκδίδει ή κοινοποιεί εγκυκλίους που αφορούν στην 
υπηρεσιακή κατάσταση του προσωπικού και το ενημερώ¬ 
νει για τα προγράμματα επιμόρφωσής του. 

17. Φροντίζει για την ορθολογική κατανομή του προσω¬ 
πικού ώστε να λειτουργούν εύρυθμα οι υπηρεσίες. 

18. Εισηγείται στον Πρόεδρο για την συγκρότηση των 
αναγκαίων επιτροπών και ομάδων εργασίας. 

19. Εισηγείται στον Πρόεδρο για τα προσωπικά αιτή¬ 
ματα των υπαλλήλων. 

20. Τηρεί βοηθητικούς φακέλλους και βιβλίο που κατά 
την κρίση του προϊσταμένου είναι αναγκαίο για την εύ¬ 
ρυθμη λειτουργία του τμήματος. 

21. Διεξάγει δημοπρασίες ή πρόχειρους διαγωνισμούς, 
μεριμνά για την δημοσίευση στον ημερήσιο τύπο των όρων 
διακήρυξης με καθορισμό της ημερομηνίας διεξαγωγής 
της δημοπρασίας. 

22. Συντάσσει συμβάσεις με τους προμηθευτές, μερι¬ 
μνά για την κοινοποίησή τους στους αρμόδιους και παρα¬ 
κολουθεί την τήρηση των όρων των συμβάσεων για την 
παράδοση των υλικών μέσα στις οριζόμενες προθεσμίες 
και την επιβολή ποινικής ρήτρας σε περίπτωση εκπροθέ¬ 
σμων παραδόσεων όπως καθορίζεται στις συμβάσεις ή 
στις διακηρύξεις. 

23. Παραλαμβάνει τις εγγυητικές επιστολές από τους 
προμηθευτές και μεριμνά για την επανάληψη δημοπρα¬ 
σίας όταν η πρώτη αποβεί άκαρπος. 

24. Έχει την ευθύνη για όλη την λειτουργία της μηχανο¬ 
γράφησης και μηχανοργάνωσης των Υπηρεσιών του Σ.Π. 
και επιβλέπει τη σωστή και αποτελεσματική λειτουργία 
των εγκατεστημένων υπολογιστών στις Υπηρεσίες αυ¬ 
τές. 

25. Παρακολουθεί, μελετά και αναλύει τα στατιστικά 
στοιχεία των Υπηρεσιών του Σ.Π. αλλά και όσων άλλων 
προέρχονται από διάφορες πηγές πληροφόρησης με απο¬ 
κλειστική εντολή του Προέδρου. 

26. Παρέχει πληροφορίες πίνακες και ότι άλλο στατι¬ 
στικό στοιχείο ήθελε ζητηθεί από τις Υπηρεσίες του Σ.Π. 
και μόνο για τις δικές του ανάγκες. 

27. Παρέχει υπηρεσίες που αφορούν στην αστική και 
δημοτική κατάσταση των πολιτών. 

3. ΓΡΑΦΕΙΟ ΟΙΚΟΝΟΜΙΚΟ 

1. Συντάσσει και θεωρεί τα πάσης φύσεως μισθοδοτικά 
στοιχεία όλου του προσωπικού και τα προωθεί αρμοδίως 
για την σύνταξη των μισθοδοτικών καταστάσεων. 

2. Καταρτίζει σε συνεργασία με τις αρμόδιες υπηρεσίες 
του Σ.Π. τον προϋπολογισμό εσόδων και εξόδων και τον 
υποβάλλει έγκαιρα αρμοδίως. 

3. Παρακολουθεί την πορεία εκτέλεσης του πρ/σμού 
εσόδων και εξόδων, εισηγείται την αναμόρφωσή του, την 
εγγραφή νέων εσόδων και τη χορήγηση συμπληρωματικών 
πιστώσεων. 

4. Συγκεντρώνει και εντάσσει στο μηχανογραφικό σύ¬ 
στημα όλα τα στοιχεία του πρ/σμού. 


5. Παρακολουθεί την πορεία των εξόδων και ενημερώ¬ 
νει εγκαίρως τις αρμόδιες υπηρεσίες για την σύνταξη εκ¬ 
θέσεων δαπανών, όταν οι εγκεκριμένες απορροφώνται. 

6. Τηρεί αρχείο ετήσιων απολογισμών εσόδων - εξόδων 
του Σ.Π., σύμφωνα με τα απολογιστικά στοιχεία που συ¬ 
ντάσσει το ταμείο. 

7. Προγραμματίζει και παρακολουθεί την πορεία εσό¬ 
δων - εξόδων του πρ/σμού και εισηγείται τη σωστή κατα¬ 
νομή των πιστώσεων και την απορρόφηση των δαπανών 
για την εκτέλεση έργων, προμηθειών καθώς και την κί¬ 
νηση του χρέους και της περιουσίας γενικά. 

8. Συγκεντρώνει στατιστικά στοιχεία που αναφέρονται 
στα οικονομικά ζητήματα που αφορούν στο Σ.Π. και είναι 
χρήσιμα για τις προβλέψεις του πρ/σμού. 

9. Παρακολουθεί τα εγκεκριμένα δάνεια του Σ.Π. και 
τηρεί πίνακες ετησίων τοκοχρεωλυτικών δόσεων για κάθε 
περίπτωση ενημερώνοντας πάντοτε το ταμείο του Σ.Π. 

10. Εισηγείται την αναμόρφωση του πρ/σμού για την εγ¬ 
γραφή νέων εσόδων και την εισήγηση συμπληρωματικών 
και εκτάκτων πιστώσεων. 

11. Επιμελείεται της ασφάλισης των κινητών και ακινή¬ 
των του Σ.Π. 

12. Φροντίζει για την υπογραφή των χρηματικών ενταλ¬ 
μάτων από τον Πρόεδρο, την καταχώρησή τους στο μηχα¬ 
νογραφικό σύστημα και την αρχειοθέτηση των ΧΕΠ με τα 
δικαιολογητικά τους. 

13. Συσχετίζει κάθε δαπάνη με τυχόν προηγούμενη 
όμοια και παρακολουθεί την ύπαρξη σχετικής πίστωσης 
για τη δυνατότητα έκδοσης ΧΕΠ. 

14. Ασχολείται με προμήθεια πάσης φύσεως υλικού 
εκτός του υλικού των έργων που είναι απαραίτητα για τις 
υπηρεσίες του Σ.Π. και προσπαθεί να επιτυγχάνει τη συμ- 
φερότερη τιμή με την παρακολούθηση των τιμών της αγο¬ 
ράς, χωρίς να αναγνωρίζει την ποιότητα του προς προμή¬ 
θεια υλικού. 

15. Μεριμνά για την έκδοση των σχετικών εντολών προ¬ 
μηθειών τη σύνταξη των πρωτοκόλλων παραλαβής του πά¬ 
σης φύσης υλικού των έργων και την υπογραφή τους από 
τις αντίστοιχες επιτροπές παραλαβής, τη φύλαξη του υλι¬ 
κού στην αποθήκη του Σ.Π. και την καταχώρησή του στο 
οικείο βιβλίο αποθήκης. 

16. Διαχειρίζεται και παρακολουθεί τη διακίνηση των 
διαφόρων ειδών και τηρεί ανάλογο βιβλίο. 

17. Εισηγείται την εκποίηση ή την καταστροφή του 
άχρηστου ή παλαιού υλικού και τη διαγραφή του από τα 
αντίστοιχα βιβλία. 

18. Ελέγχει τους χρηματικούς τίτλους που διαβιβάζο¬ 
νται στο ταμείο από τις αρμόδιες Υπηρεσίες και εκδίδει το 
αποδεικτικό παραλαβής εισπρακτέων εσόδων. 

19. Ενεργεί πριν από κάθε χρηματική κατάθεση εκ μέ¬ 
ρους των εισπρακτόρων για έλεγχο των διπλοτύπων ει¬ 
σπράξεων, παραλαμβάνει τις εισπράξεις κ.λπ. 

20. Εκδίδει τα γραμμάτια εισπράξεως των διαφόρων 
εσόδων. 

21. Εκκαθαρίζει τις οφειλές των δημοτών και εισηγείται 
όποτε απαιτείται τη λήψη αναγκαστικών μέτρων εισπρά- 
ξεως κατά των οφειλετών. 

22. Επιμελείται την αναγκαστική είσπραξη των οφειλών 
και τηρεί τα από τον νόμο προβλεπόμενα βιβλία καταχω- 
ρήσεως - κατασχέσεων κ.λπ. 

23. Μεριμνά για την απόδοση υπέρ τρίτων κρατήσεων 
και τηρεί όλα τα απαραίτητα για το σκοπό αυτό βιβλία. 

24. Τηρεί όλα από το Νόμο προβλεπόμενα λογιστικά βι¬ 
βλία εοόδων κ.λπ. 

25. Ενεργεί τον έλεγχο των εκδοθέντων και διαβιβα- 
σθέντων στο ταμείο ενταλμάτων και βάσει αυτών προέρ¬ 
χεται στην πληρωμή των δικαιούχων σύμφωνα με τις οικείς 
διατάξεις περί λογιστικού των Δήμων και Κοινοτήτων. 

26. Τηρεί τα προβλεπόμενα από τον νόμο λογιστικά βι¬ 
βλία εξόδων, καταρτίζει τους μηνιαίους και ετήσιους λο¬ 
γαριασμούς της διαχειρίσεως, εξόδων, συντάσσει τους 
στατιστικούς πίνακες που υποβάλλονται στις Δημόσιες 
υπηρεσίες, συγκεντρώνει τα στοιχεία που απαιτούνται για 
την ετήσιο απολογισμό εξόδων και καταρτίζει τον απολο¬ 
γισμό αυτό. 

27. Επιμελείται της είσπραξης των βεβαιωμένων με ει¬ 
δικούς χρηματικούς καταλόγους εσόδων. 

28. Επιμελείται την κοινοποίηση των ατομικών ή γενι¬ 
κών ή ειδικών προσκλήσεων προς τους οφειλέτες. 

29. Ενεργεί την πίστωση των πληρωσάντων οφειλετών 
στους οικείους χρηματικούς καταλόγους και βεβαιώνει 
την ενέργεια αυτή στον καθένα από τα οικεία αποσπά¬ 
σματα των καταλόγων. 

30. Διεκπεραιώνει κάθε υπόθεση που έχει σχέση με τη 
χορήγηση της σύνταξης και των παροχών στο οικείο τα¬ 
μείο Ασφάλισης των υπαλλήλων του Σ.Π. που φεύγουν 
από την υπηρεσία, καθώς και την αναγνώριση και εξαγορά 
τις προϋπηρεσίας τους, όπως και κάθε υπόσχεση που έχει 
σχέση με τη συνταξιοδότηση του Ι.Δ. προσωπικού και την 
καταβολή της προβλεπόμενης από τον νόμο αποζημίω¬ 
σης. 

4. ΓΡΑΦΕΙΟ ΠΡΟΓΡΑΜΜΑΤΙΣΜΟΥ ΚΑΙ 
ΠΡΟΓΡΑΜΜΑΤΩΝ ΕΥΡΩΠΑΪΚΗΣ ΕΝΩΣΗΣ 

1. Διατύπωση προτάσεων για την κατάρτιση μεσοχρό- 
νιων νομαρχιακών αναπτυξιακών προγραμμάτων. 

2. Κατάρτιση των μεσοχρόνιων και ετήσιων τοπικών 
αναπτυξιακών προγραμμάτων της περιοχής. 

3. Παρακολούθηση προγραμμάτων που αφορούν την 
κοινωνική και πολιτιστική ανάπτυξη. 

4. Διαχείριση χρηματοδοτήσεων από το Π.Δ.Ε. και από 
τους πόρους των προγραμμάτων της Ευρωπαϊκής Ένω¬ 
σης που αφορούν στην περιοχή. 

5. ΓΡΑΦΕΙΟ ΤΕΧΝΙΚΟ 

1. Εκπόνηση μελετών για την παραλαβή έργων και πα¬ 
ραλαβή προμηθειών. 

2. Μέριμνα για την εκτέλεση και λειτουργία διακοινοτι- 
κών διαδημοτικών έργων τεχνικής υποδομής και κοινωνι¬ 
κού εξοπλισμού. 

3. Υπηρεσίες που αφορούν καθαριότητα και προστασία 
περιβάλλοντος της περιοχής. 

6. ΓΡΑΦΕΙΟ ΚΟΙΝΩΝΙΚΩΝ ΥΠΟΘΕΣΕΩΝ (ΚΟΙΝΩΝΙ¬ 
ΚΕΣ ΠΟΛΙΤΙΣΤΙΚΕΣ ΑΘΛΗΤΙΚΕΣ ΥΠΗΡΕΣΙΕΣ) 

1. Να παρέχει Υπηρεσίες με σκοπό την αντιμετώπιση 
κοινωνικών προβλημάτων και τη στήριξη ομάδων του πλη¬ 
θυσμού, που αντιμετωπίζουν ιδιαίτερα προβλήματα. 

2. Να σχεδιάζει και να υλοποιεί προγράμματα που αφο¬ 
ρούν ενημέρωση κοινού γύρω από κοινωνικά προβλήματα, 
όπως ΑΙ03, χρήση ναρκωτικών ουσιών, κάπνισμα. 

3. Επαγγελματική αποκατάσταση ατόμων και κοινωνική 
ένταξη ατόμων μειονεκτούντων ομάδων πληθυσμού. 

4. Προαγωγή της σωματικής και ψυχικής υγείας κατοί¬ 
κων μέσω προγραμμάτων ενημέρωσης και πρόληψης. 

5. Υποστήριξη και προώθηση τοπικής απασχόλησης. 

6. Λειτουργία προγραμμάτων κατάρτισης. 


7. Προώθηση εναλλακτικών μορφών τουρισμού. 

8. Μέριμνα για την προστασία του περιβάλλοντος. 

9. Συγκέντρωση, επεξεργασία και τήρηση στατιστικών 
στοιχείων για την πολιτιστική ανάπτυξη της Γ.Ε. 

10. Δημιουργία της υποδομής για την εξασφάλιση κοι¬ 
νωνικών και πολιτιστικών παροχών στους κατοίκους. 

11. Η καλλιέργεια της καλλιτεχνικής ευαισθησίας και 
της αγάπης για τις τέχνες. 

12. Η προστασία της εθνικής πολιτιστικής ταυτότη¬ 
τας. 

13. Η διάδοση και ανάπτυξη της παιδείας στους τομείς 
της μουσικής, χορού, κινηματογράφου, θεάτρου και εικα¬ 
στικών τεχνών. 

14. Διοργάνωση πολιτιστικών εκδηλώσεων, φεστιβάλ 
σε ετήσια βάση. 

15. Προσπάθειες ανάδειξης αθλητικών εκδηλώσεων με 
δημιουργία αθλητικού κέντρου για την προστασία των 
νέων. 

16. Άτομα με ειδικές ανάγκες, γυναίκες, ηλικιωμέ¬ 
νοι. 

Άρθρο 3 

7. ΓΕΝΙΚΑ ΚΑΘΗΚΟΝΤΑ ΥΠΑΛΛΗΛΩΝ 
ΠΡΟΪΣΤΑΜΕΝΟΣ ΔΙΕΥΘΥΝΣΕΩΣ 

Προίσταται των τμημάτων και γραφείων που υπάγονται 
στην αρμοδιότητά του. Παρακολουθεί, εποπτεύει και 
ελέγχει την παρουσία, την πειθαρχία, την υπηρεσιακή κα¬ 
τάσταση και επίδοση όλων των υπαλλήλων της Δ/νσής 
του, την τήρηση των νόμων, διαταγμάτων, αποφάσεων 
κ.λπ. που αφορούν στο Σ.Π. και τους καθοδηγεί για την 
εκτέλεση των υπηρεσιακών τους καθηκόντων. 

Διανέμει την εργασία στους υπαλλήλους της Δ/νσης 
ανάλογα με τις συνολικές ανάγκες των τμημάτων και με 
την συνεργασία των προϊσταμένων. 

Μπορεί να απασχολεί οποιονδήποτε από το προσωπικό 
της υπηρεσίας του για την εκτέλεση κάθε άλλης εργασίας 
ανάλογα με τις ανάγκες που παρουσιάζονται σε κάθε 
τμήμα. 

Ενημερώνεται για όλη την εισερχόμενη και εξερχόμενη 
αλληλογραφία που αφορά στη Δ/νση, χαρακτηρίζει και κα¬ 
τανέμει αυτή σύμφωνα με τις αρμοδιότητες των τμημάτων 
ή γραφείων που υπάγονται στην Δ/νση και δίνει τις ανα¬ 
γκαίες οδηγίες στους προϊσταμένους για τις ενέργειες 
που πρέπει να γίνουν. 

Υπογράφει αποφάσεις ύστερα από εξουσιοδότηση του 
προέδρου και τα υπηρεσιακά έγγραφα. 

θεωρεί με την μονογραφή του και υποβάλλει όλα τα έγ¬ 
γραφα που συντάσσονται από τα τμήματα και γραφεία της 
Δ/νσης για έγκριση και υπογραφή από τον προέδρο ή το 
νόμιμο αναπληρωτή του καθιστάμενος έτσι συνυπεύθυ- 
νος για τη νομιμότητα της ενέργειας. 

θεωρεί τη βεβαίωση της εργασίας του προσωπικού που 
υπηρετεί στη Δ/νση. Εισηγείται τα θέματα της αρμοδιότη- 
τάς του στον Πρόεδρο, υπογράφοντας. Παρίσταται εφό¬ 
σον οι υπηρεσιακές ανάγκες το απαιτούν στις συνεδριά¬ 
σεις των συλλογικών οργάνων του Σ.Π. και αναπτύσσει τις 
απόψεις του πάνω στα διάφορα υπηρεσιακά θέματα. 

Συντάσσει τις ετήσιες εκθέσεις αξιολόγησης για τους 
υπαγόμενους σ’ αυτόν προϊσταμένους τμημάτων και δια¬ 
τυπώνει τη γνώμη του σε δεύτερο βαθμό στις υπηρεσια¬ 
κές εκθέσεις των υπολοίπων υπαλλήλων οι οποίες συ- 
ντάσσονται από τους προϊσταμένους των υπηρεσιακών 
μονάδων. 

Δέχεται τους πολίτες και παρέχει σε αυτούς όσες πλη¬ 
ροφορίες επιτρέπεται από τις κείμενες διατάξεις και είναι 
υποχρεωμένος να βρίσκεται στη θέση του κατά τις ώρες 
υποδοχής του κοινού, για την επίλυση των τυχόν μεταξύ 
αυτών και των Υπηρεσιών της Δ/νσης Διαφορών. 

8. ΠΡΟΪΣΤΑΜΕΝΟΣ ΤΜΗΜΑΤΩΝ 
Είναι υπεύθυνοι για την ακριβή τήρηση, εφαρμογή και 
εκτέλεση των αρμοδιοτήτων και καθηκόντων που ανατί¬ 
θενται στην Υπηρεσία που προίστανται. 

Φροντίζουν για την εφαρμογή των νόμων, διαταγμάτων 
και των αποφάσεων και εγκυκλίων που τους κοινοποιού¬ 
νται, ενημερώνοντας τους υπαλλήλους τους, δίνοντας πα¬ 
ράλληλα τις αναγκαίες επεξηγηματικές οδηγίες για την 
εκτέλεσή τους. 

Εκτελούν τις οδηγίες των δ/ντών, εισηγούνται σ’ αυ¬ 
τούς τις υποθέσεις της αρμοδιότητάς τους, υποβάλλουν 
δε σ’ αυτούς, υπηρεσιακές εκθέσεις και σημειώματα για 
την πορεία των εργασιών του τμήματος καθώς και των 
υποθέσεων που εκκρεμούν. 

Συντάσσουν τις εκθέσεις αξιολόγησης των υπηρετού- 
ντων υπαλλήλων, τις οποίες στη συνέχεια υποβάλλουν 
στους Δ/ντές για περαιτέρω κρίση. 

Προσυπογράφουν την αλληλογραφία της υπηρεσίας 
τους συντάσσοντας προσωπικά τα σημαντικότερα έγ¬ 
γραφα και καθίστανται υπεύθυνοι για τη νομιμότητα της 
ενέργειας και την ακρίβεια των αναφερομένων σε αυτά, 
πραγματικών περιστατικών. 

Δέχονται τους πολίτες και παρέχουν όσες πληροφορίες 
επιτρέπεται από τις κείμενες διατάξεις και είναι υποχρεω¬ 
μένοι να βρίσκονται στις θέσεις τους κατά τις ώρες υπο¬ 
δοχής του κοινού. 

Βεβαιώνουν την εργασία του προσωπικού που υπηρετεί 
στην Υπηρεσία τους. 

Γ. ΛΟΙΠΟ ΠΡΟΣΩΠΙΚΟ 

Στα πλαίσια των αρμοδιοτήτων των Δ/νσεων ή άλλων 
υπηρεσιακών μονάδων που είναι τοποθετημένοι οι Υπάλ¬ 
ληλοι ανεξάρτητα από την εργασιακή τους σχέση, εκτε¬ 
λούν την εργασία που τους έχει ανατεθεί με προσοχή επι¬ 
μέλεια και ευσυνειδησία κάτω από τις οδηγίες και κατευ¬ 
θύνσεις των προϊσταμένων τους σύμφωνα με την κείμενη 
νομοθεσία. Ειδικότερα εκείνοι που χειρίζονται ή χρησιμο¬ 
ποιούν μηχανήματα ή οχήματα ή εργαλεία, διάφορες συ¬ 
σκευές κ.λπ. είναι υπεύθυνοι για κάθε αδικαιολόγητη 
απώλεια ή καταστροφή κυρίως όταν αυτή οφείλεται σε 
αμέλεια ή κακή χρήση. 

Οι συντάκτες των εγγράφων, αποφάσεων, μελετών και 
αλληλογραφίας το μονογράφουν και είναι υπεύθυνοι για 
την ακρίβεια των πραγματικών περιστατικών και στοιχείων 
που προκύπτουν από τα τηρούμενα στην Υπηρεσία βιβλία, 
φακέλλους και άλλα παραστατικά. Αναφέρουν στον προϊ¬ 
στάμενο τους γραπτά ή προφορικά για τις υποθέσεις που 
εκκρεμούν και δεν μπορούν να επιλυθούν άμεσα ή εντός 
των προθεσμιών που έχουν ταχθεί. 

Σε όλους τους υπαλλήλους μπορούν να ενταχθούν επι¬ 
πλέον αρμοδιότητες μετά από απόφαση του προέδρου. 

’Αρθρο 4 

Η Οργανική σύνθεση - διαβάθμιση και κατάταξη προ¬ 
σωπικού έχει όπως παρακάτω: 

Α. ΜΟΝΙΜΟ ΠΡΟΣΩΠΙΚΟ ΓΡΑΦΕΙΟΥ ΠΡΟΕΔΡΟΥ ΚΑΙ 
ΔΗΜΟΣΙΩΝ ΣΧΕΣΕΩΝ, 
α. Κλάδος Π.Ε. 

1. θέση ΠΕΙ Διοικητικού Βαθμού Δ-Α. 


β. ΜΟΝΙΜΟ ΠΡΟΣΩΠΙΚΟ Δ/ΝΣΗΣ ΥΠΗΡΕΣΙΩΝ ΣΥΜ¬ 
ΒΟΥΛΙΟΥ ΠΕΡΙΟΧΗΣ, 
α. Κλάδος Π.Ε. 

1. θέση ΠΕΙ Διοικητικού βαθμού Δ-Α. 

Γ. ΜΟΝΙΜΟ ΠΡΟΣΩΠΙΚΟ ΔΙΟΙΚΗΤΙΚΟΥ ΟΙΚΟΝΟΜΙ¬ 
ΚΟΥ ΤΜΗΜΑΤΟΣ, 
α. Κλάδος Π.Ε. 

1 θέση ΠΕΙ Διοικητικού βαθμού Δ-Α. 

1 θέση ΠΕΙ Διοικητικού (λογιστή) βαθμού Δ-Α. 
β. Κλάδος Τ.Ε. 

1. θέση ΤΕ19 πληροφορικής βαθμού Δ-Α. 
γ. Κλάδος Δ.Ε. 

2 θέσεις ΔΕΙ Διοικητικών βαθμού Δ-Α. 

1 θέση ΔΕ 38 χειριστή Υ. Η βαθμού Δ-Α. 

Δ. ΜΟΝΙΜΟ ΠΡΟΣΩΠΙΚΟ ΤΜΗΜΑΤΟΣ ΠΡΟΓΡΑΜΜΑ¬ 
ΤΙΣΜΟΥ- ΤΕΧΝΙΚΗΣ ΥΠΟΣΤΗΡΙΞΗΣ - ΚΟΙΝΩΝΙΚΩΝ 
ΥΠΟΘΕΣΕΩΝ, 
α. Κλάδος Π.Ε. 

1 θέση Π.Ε. 1 Διοικητικού (οικονομολόγου) βαθμός Δ-Α 
1 θέση Π.Ε. 3 πολιτικού μηχανικού βαθμός Δ-Α. 

1 θέση Π.Ε. 5 μηχ. ηλεκτρολόγου βαθμός Δ-Α. 

1 θέση Π.Ε. 9 Γεωπόνου Βαθμός Δ-Α. 

1 θέση Π.Ε. 13 Βιολόγος (περιβαλλοντολόγος) βαθμός 
Δ-Α. 

β. Κλάδος Τ.Ε. 

1 θέση ΤΕ2 Κοινωνικός λειτουργός βαθμός Δ-Α. 

1 θέση ΤΕ13 Τεχνολόγος Γεωπονίας (τομέας κτηνο¬ 
τροφίας) βαθμός Δ-Α. 

1 θέση ΤΕ5 Τεχνολόγος Τοπογραφίας βαθμός Δ-Α. 
γ. Κλάδος Δ.Ε. 

1 θέση ΔΕ5 Δοκιμών έργων βαθμός Δ-Α. 

1 θέση ΔΕ 24 Ηλεκτρολόγων βαθμός Δ-Α. 

1 θέση ΔΕ28 Χειριστών Μηχανημάτων βαθμός Δ-Α. 

1 θέση ΔΕ29 οδηγών Αυτ/των βαθμός Δ-Α. 

2 θέσεις ΔΕΙ Διοικητικού βαθμός Δ-Α. 
δ. Κλάδος Υ.Ε. 

2 θέσεις ΥΕ15 Οικογενειακών βοηθών βαθμός Ε-Β 
ΕΙΣΑΓΩΓΙΚΟΣ ΚΑΙ ΚΑΤΑΛΗΚΤΙΚΟΣ ΒΑΘΜΟΣ 
Εισαγωγικός βαθμός των κλάδων Πανεπιστημιακής Τε¬ 
χνολογικής και Δευτεροβάθμιας Εκπαίδευσης ορίζεται ο 
βαθμός Δ και καταληκτικός ο βαθμός Α. 

Εισαγωγικός βαθμός των υπαλλήλων των κλάδων Υπο¬ 
χρεωτικής Εκπαίδευσης ορίζεται ο βαθμός Ε και καταλη¬ 
κτικός ο βαθμός Β. 

Σύμφωνα με την παρ. 12 του άρθ. Ν. 2218/94 το μόνιμο 
προσωπικό των Σ.Π. υπάγεται στις διατάξεις του πρώτου 
μέρους του Ν. 1188/81 περί κυρώσεως του κώδικος περί 
καταστάσεως προσωπικού ΟΤΑ. 

Η πλήρωση των θέσεων μπορεί να γίνει με τρεις τρό¬ 
πους, 

1. Με την απορρόφηση του προσωπικού των Αν. Συνδέ¬ 
σμων (άρθ. 48 παρ. 2 Ν. 2218/94) όπου αυτοί έχουν συ- 
σταθεί λειτουργούν και έχουν προσωπικό. 

2. Με πρόσληψη προσωπικού σύμφωνα με τις κείμενες 
διατάξεις (άρθρ. 14 Ν. 2190/94). 

3. Με μετάταξη προσωπικού (άρθ. 33 παρ. 1 και 3 Ν. 
2218/94 όπως η παρ. 1 αντικαταστάθηκε με την παρ. 21 
του 13Ν. 2307/95). 

Ακόμα σύμφωνα με την παρ. 22 του άρθ. 29 132 Ν. 

1188/81 όπως αυτή αντικαταστάθηκε με την παρ. 22 του 
αρ. 8 Ν. 2307/95. 

Η ισχύς του παρόντος οργανισμού εσωτερικής υπηρε¬ 
σίας του Συμβουλίου Περιοχής της 1 ης Εδαφικής Περιφέ¬ 
ρειας Ν. Κεφαλληνίας αρχίζει από την δημοσίευσή του 
στην Εφημερίδα της Κυβέρνησης. 

Με τον παρόντα ΟΕΥ προκαλείται δαπάνη σε βάρος του 
προϋπολογισμού του Συμβουλίου Περιοχής το ύψος της 
οποίας δεν μπορεί να υπολογισθεί επακριβώς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αργοστόλι, 14 Οκτωβρίου 1996 

Με εντολή Γενικού Γραμματέα 
Περιφέρειας Ιονίων Νήσων 
Ο Προϊστάμενος Σ.Υ. 

ΘΩΜΑΣ ΚΟΥΚΟΥΛΕΤΣΟΣ 


Αριθ. ΔΔΑ 13421 (7) 

Κύρωση Αναδασμού Ριζόμυλου Ν. Μαγνησίας έτους 

1993. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις διατάξεις του Ν. 674/77 άρθρο 15 παρ. 1. 

2. Σχετική εισήγηση της Δ/νσης Αγροτικής Ανάπτυξης 
Μαγνησίας, αποφασίζουμε: 

Κυρούμε το νέο κτηματικό καθεστώς που διαμορφώ¬ 
θηκε με τον αναδασμό, το έτος 1993, στη κτηματική πε¬ 
ριοχή Κοινότητος Ριζομύλου, όπως αυτό απεικονίζεται 
στους συνταχθέντες από την Επιτροπή Αναδασμών κτη- 
ματολογικούς πίνακες και διαγράμματα της περιοχής αυ¬ 
τής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 21 Οκτωβρίου 1996 
Ο Νομάρχης 
ΠΑΝ. ΣΚΟΤΙΝΙΩΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


